OpenLLM-France/wikimedia huggingface dataset:
# Béïnamar

Béïnamar és una sotsprefectura de la regió de Logone Occidental, a Txad.

## Demografia

| | Població |
| 1993 | 5 482 |
| 2009 | 9 029 |

## Referències

* ↑ «List of governorates, prefectures, and sub-prefectures of Chad, and associated codes» (PDF) (en francès), 01-04-2008. Arxivat de l'original el 4 març 2011. [Consulta: 5 juny 2018].
* ↑ «Social Statistics». Open Data for Africa. Arxivat de l'original el 11 d’abril 2019. [Consulta: 5 juny 2018].
* ↑ «City Population - Population Statistics in Maps and Charts for Cities, Agglomerations and Administrative Divisions of all Countries of the World». [Consulta: 18 juliol 2020].
# Air Dominicana

Air Dominicana és una aerolínia de la República Dominicana que hauria d'haver iniciat les operacions el 16 d'octubre del 2009, amb dues aeronaus tipus Boeing 737-300 i un Boeing 737-400. S'esperava que en el segon semestre del 2009 incorporara avions tipus Boeing 767 i un Embraer ERJ 145. El 21 de setembre del 2009, Juan José Hidalgo, propietari d'Air Europa, va anunciar per escrit als seus socis dominicans que abandonava la companyia Air Dominicana, de la qual havia estat un dels seus principals impulsors a principis del 2007 i en la qual comptava amb una participació a títol individual del 25%.

## Referències

* ↑ «Tourism chief announces air Dominicana investment, Virgin flights». Dominican Today, 17-11-2009 [Consulta: 5 gener 2016]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 12 novembre 2010].
# Risa Wataya

Risa Wataya (japonès: 綿矢 りさ, Wataya Risa; Kyoto, 1 de febrer del 1984) és una escriptora japonesa. Va publicar la seva primera novel·la als 17 anys i va guanyar el premi Bungei 2001, i el 2003 el premi Akutagawa. Va estudiar a la Universitat de Waseda.

## Obres

* インストール (Install). Kawade Shobo Shinsha Publishing Co., 2001. ISBN 4-309-01437-2
* 蹴りたい背中 (Keritai senaka). Kawade Shobo Shinsha Publishing Co., 2003. ISBN 4-309-01570-0
* 夢を与える (Yume wo ataeru). Kawade Shobo Shinsha Publishing Co., 2007.ISBN 978-4309018041
* 勝手にふるえてろ (Katte ni furuetero). Bungeishunju Ltd.,2010. ISBN 978-4-16-329640-1
* かわいそうだね？ (Kawaisou da ne? Bungeishunju Ltd.,2010. ISBN 978-4-16-380950-2

## Referències

* ↑ http://www.waseda.jp/student/weekly/english/people/e084p.html Arxivat 2019-11-12 a Wayback Machine.
# Alert (motocicleta)

Alert fou una marca de motocicletes fabricades a Coventry entre 1903 i 1906 per Smith & Molesworth. Les Alert duien motors Sarolea de 2,35, 2,75 i 3,25 CV.

## Referències

* 1 2 Tragatsch, Erwin; Ash, Kevin. The New Illustrated Encyclopedia of Motorcycles (en anglès). Londres: Quantum Publishing, 2000, p. 560. ISBN 1-86160-342-8.
# Alèctor

Alèctor (en grec antic Ἀλέκτωρ) va ser, segons la mitologia grega, un rei d'Argos, fill i successor d'Anaxàgoras i pare d'Ifis. Pausànias diu que Alèctor va tenir dos fills, Ifis i Capaneu.
Unes tradicions expliquen que el seu pare, Anaxàgoras, va dividir el regne d'Argos en tres parts, ja que el seu pare regnava juntament amb Pretos quan aquest va cridar Melamp perquè curés la follia de les Prètides, i per pagar-li la curació va repartir el seu regne entre Melamp, Biant i Alèctor, que tot i ser l'hereu va tenir només una tercera part del regne. Quan Alèctor va morir, el va succeir Ifis.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 31 i 289. ISBN 9788496061972.
# Riverside (Iowa)

Riverside és una ciutat dels Estats Units a l'estat d'Iowa. Segons el cens del 2000 tenia 928 habitants.

## Demografia

Segons el cens del 2000, Riverside tenia 928 habitants, 378 habitatges, i 249 famílies. La densitat de població era de 354,8 habitants/km².
Dels 378 habitatges en un 34,1% hi vivien nens de menys de 18 anys, en un 55,3% hi vivien parelles casades, en un 7,7% dones solteres, i en un 34,1% no eren unitats familiars. En el 30,7% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,5% tenia menys de 18 anys, un 8% entre 18 i 24, un 33,7% entre 25 i 44, un 19,5% de 45 a 60 i un 11,3% 65 anys o més.
L'edat mediana era de 35 anys. Per cada 100 dones de 18 o més anys hi havia 91,2 homes.
La renda mediana per habitatge era de 41.080 $ i la renda mediana per família de 52.344 $. Els homes tenien una renda mediana de 30.526 $ mentre que les dones 26.645 $. La renda per capita de la població era de 17.744 $. Entorn de l'1,2% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Riverside». American Fact Finder. Oficina del Cens dels Estats Units, 12-01-2010.
# Allium saxatile

Allium saxatile és una espècie de planta perenne. Té un bulb comestible, i és utilitzada com a planta medicinal i com a planta ornamental. També el suc d'aquesta planta s'utilitza com a repel·lent d'arnes. Es diu que tota la planta repel·leix als insectes. Tot i que no existeix una menció específica dels usos medicinals que s'han observat en aquesta espècie, els membres d'aquest gènere són, en general, molt saludables per a la dieta. Contenen compostos de sofre (que els proporcionen el gust de ceba) i, quan se'ls afegeix a la dieta de manera regular, ajuden a reduir els nivells de colesterol en sang, actuen com un tònic pel sistema digestiu i tonifiquen el sistema circulatori.
Aquesta planta arriba a mesurar els 20-40 cm d'alçada. És glabra, amb un bulb ovoide de color marró, les tiges rígides, cilíndriques, instal·lades sota la base d'una sola fulla lanceolada-acuminada d'uns 1-2 cm d'ample, plana i llisa, i una mica rígida. Les flors són grogues i grans, i es produeixen en umbel·les.

## Referències

* ↑ «Allium saxatile» a EOL. Data consulta:21 de gener de 2015.
* ↑ «Allium saxatile a The Plant List» (en anglès). [Consulta: 21 gener 2015].
# Ronca

La ronca (en castellà roncona, francès roncone, en anglès ranseur, rawcon, en grec runka) és una arma d'asta, variant de la corsesca, les fulles de la qual o "aletes" laterals es corben del ferro fins cap al sòl de manera inversa a la d'un trident.
Aquesta variant de les corsesques va ser emprada del segle XV fins al segle xvii, essent a més una arma de "parada" o d'"oficialia", una arma de guerra usada en la marina.
Com altres armes d'asta llargues d'infanteria, la ronca solia sobrepassar l'altura d'un home, fent normalment prop de 2 m. El seu ferro era d'ús exclusivament punxant, per això la seva fulla central se sol trobar més llarga i aguda que en les seves "cosines" partisana i corsesca. Les seves aletes laterals, que li donen la característica diferencial, prenen forma de garfi i tracten d'assemblar-se -en totalitat- a una flor de lis. Per això hi ha exemplars de "parada" amb acabats exquisits i tocs de borles.
# Rhabdoborita-(V)

La rhabdoborita-(V) és un mineral de la classe dels borats que pertany al grup de la rhabdoborita. El nom reflecteix les característiques morfològiques (rhabdos és «vareta», en grec) i químiques (és un borat) d'aquest mineral.

## Característiques

La rhabdoborita-(V) és un borat de fórmula química Mg₁₂(V$^{5+}$,Mo$^{6+}$,W$^{6+}$)$_{1.5}$O₆{[BO₃]$^{6-}$x[(P,As)O₄]xF$^{2-}$x} (x < $_1$). Va ser aprovada com a espècie vàlida per l'Associació Mineralògica Internacional l'any 2018, sent publicada l'any 2020. Cristal·litza en el sistema hexagonal. Forma una sèrie amb els altres membres del grup.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5125/1.

## Formació i jaciments

Va ser descoberta a la fumarola Arsenàtnaia del volcà Tolbàtxik (Krai de Kamtxatka, Rússia), en forma de cristalls prismàtics o aciculars, normalment combinats en agregats de fins a 1 cm. Aquest volcà és l'únic a tot el planeta on ha estat descrita aquesta espècie mineral.

## Referències

* ↑ «Rhabdoborite-(V)» (en anglès). Mindat. [Consulta: 8 març 2022].
* ↑ Pekov, Igor V.; Zubkova, Natalia V.; Koshlyakova, Natalia N.; Belakovskiy, Dmitry I.; Agakhanov, Atali A.; Vigasina, Marina F.; Britvin, Sergey N.; Sidorov, Evgeny G.; Pushcharovsky, Dmitry Yu. «Rhabdoborite-(V), rhabdoborite-(Mo) and rhabdoborite-(W): a new group of borate minerals with the general formula Mg12M113/O6[(BO3)6–x(PO4)xF2–x] (M = V5+, Mo6+ or W6+ and x < 1)». Physics and Chemistry of Minerals, 47, 10, 01-10-2020, pàg. 44. DOI: https://doi.org/10.1007/s00269-020-01105-7 [Consulta: 11 octubre 2022].
# Rhabdoborita-(W)

La rhabdoborita-(W) és un mineral de la classe dels borats que pertany al grup de la rhabdoborita. El nom reflecteix les característiques morfològiques (rhabdos és «vareta», en grec) i químiques (és un borat) d'aquest mineral.

## Característiques

La rhabdoborita-(W) és un borat de fórmula química Mg₁₂(W$^{6+}$,V$^{5+}$)$_{1.5}$O₆{[BO₃]$_{6-x}$[(P,As)O₄]$_x$F$_{2-x}$}. Va ser aprovada com a espècie vàlida per l'Associació Mineralògica Internacional l'any 2018, sent publicada l'any 2020.Cristal·litza en el sistema hexagonal. És una espècie isostructural de la rhabdoborita-(V).
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5126/1.

## Formació i jaciments

Va ser descoberta a la fumarola Arsenàtnaia del volcà Tolbàtxik (Krai de Kamtxatka, Rússia). Aquest volcà rus és l'únic a tot el planeta on ha estat descrita aquesta espècie mineral.

## Referències

* ↑ «Rhabdoborite-(W)» (en anglès). Mindat. [Consulta: 8 març 2022].
* ↑ Pekov, Igor V.; Zubkova, Natalia V.; Koshlyakova, Natalia N.; Belakovskiy, Dmitry I.; Agakhanov, Atali A.; Vigasina, Marina F.; Britvin, Sergey N.; Sidorov, Evgeny G.; Pushcharovsky, Dmitry Yu. «Rhabdoborite-(V), rhabdoborite-(Mo) and rhabdoborite-(W): a new group of borate minerals with the general formula Mg12M113/O6[(BO3)6–x(PO4)xF2–x] (M = V5+, Mo6+ or W6+ and x < 1)». Physics and Chemistry of Minerals, 47, 10, 01-10-2020, pàg. 44. DOI: https://doi.org/10.1007/s00269-020-01105-7 [Consulta: 11 octubre 2022].
# Rhabdodendron

Rhabdodendron és un gènere de plantes amb flors que té dues o tres espècies d'arbres de distribució tropical a Amèrica del Sud.
Rhabdodendron s'ubica dins la seva pròpia família, Rhabdodendraceae, la qual només ha estat reconeguda recentment. Abans de la creació de la família Rhabdodendraceae, el gènere Rhabdodendron s'havia ubicat de forma molt variada taxonòmicament.

## Enllaços externs

* Rhabdodendraceae Arxivat 2007-10-11 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 2 June 2006. http://delta-intkey.com Arxivat 2007-01-03 a Wayback Machine.
# Rosa Balaguer Oltra

Rosa Balaguer Oltra (Dénia, circa 1956 - Valencia, 25 de febrer de 2022) fou una periodista valenciana, pionera de la ràdio en valencià.
De jove formà part del grup de Teatre Llebeig. Estigué junt a Toni Mestre en De dalt a baix, i a partir del 1982, quan fou cancel·lat, al programa que el va substituir, Ara i ací. Posteriorment, presentà l'informatiu de RTVE d'Aitana, i es dedicà a la docència.

## Referències

* 1 2 3 4 Levante-EMV. «Fallece la dianense Rosa Balaguer Oltra, pionera del periodismo en valenciano» (en castellà), 25-02-2022. [Consulta: 25 febrer 2022].
* ↑ «Dénia da su último adiós a la periodista Rosa Balaguer Oltra». Las Provincias, 25-02-2022. [Consulta: 25 febrer 2022].
* ↑ Plaza, La Marina. «Dénia despide a Rosa Balaguer, presentadora de TVE, locutora y apasionada de la cultura» (en espanyol europeu), 25-02-2022. [Consulta: 25 febrer 2022].
# Rosa Ana Chanzà

Rosa Ana Chanzà (Alcàsser, l'Horta Sud, 1972) és una ballarina professional i dissenyadora de vestuari valenciana.
Va estudiar ballet clàssic en el Conservatori Superior de Dansa de València i dansa moderna en l'Acadèmia de Dansa CODARTS de Rotterdam (Holanda). Després d'uns anys com a ballarina solista en Espanya i Holanda, passa a formar part de la companyia de ball del Teatre de Dortmund (Theater Dortmund) la temporada 1999-2000, en la qual gaudeix en nombroses ocasions de papers principals, d'entre els quals podem destacar al llarg de tretze temporades el de Carmen, amb coreografia del català Cayetano Soto Ramírez. Ha treballat amb altres coreògrafs reconeguts internacionalment com Jacopo Godani, Christian Spuck, William Forsythe, Mauro Bigonzetti i Xin Peng Wang.
L'any 2012 va concloure la seua carrera com a ballarina dels escenaris del Teatre de Dortmund, encara que l'any 2011 ja havia començat la seua transició cap el que ha esdevingut la seua actual professió, el disseny de vestits per a coreografies. Des d'aleshores ha treballat regularment amb coreògrafs de renom en teatres com l'Aalto Theatre d'Essen, el Theatre Hagen, el State Opera de Hannover, el State Theatre d'Innsbruck (Àustria), el mateix Theatre Dortmund, el Theatre d'Ulm, el Pfalztheater de Kaiserslautern i el Theatre d'Augsburg.
Com a dissenyadora de vestits de ballet o figurinista, Rosa Ana Chanzá ha creat vestits de dansa per a coreografies de ballet, dissenys de moda per a exposicions fotogràfiques i també de publicitat relacionada amb la dansa. Per al documental de producció alemanya Tanzt! 3D (2012), va dissenyar l'equip per a la versió escènica.

## Referències

* ↑ «Rosa Ana Chanza» (en alemany). Theater Dortmund (Teatre de Dortmund, Alemanya), 01-01-2019. [Consulta: 25 octubre 2019].
* ↑ «Neuer Anfang nach dem letzten Tanz» (en alemany). Westfälische Rundschau, 05-07-2012. [Consulta: 25 octubre 2019].
* ↑ «Cayetano Soto - choreograf» (en txec). Profesní Magazín Best of, 21-01-2011. [Consulta: 26 octubre 2019].
* ↑ «ROSA ANA CHANZÁ Kostümbildnerin, Modedesignerin» (en alemany). Theater Essen (Teatre d'Essen, Alemanya), 01-01-2019. Arxivat de l'original el 26 d’octubre 2019. [Consulta: 26 octubre 2019].
* ↑ Rosa Ana Chanza. Loc. cit.
* 1 2 3 Ibídem.
* ↑ «Tanzt! 3D» (en alemany), 2012. [Consulta: 25 octubre 2019].
# Ammoxenus

Ammoxenus és un gènere d'aranyes araneomorfes de la família dels ammoxènids (Ammoxenidae). Fou descrit per primer cop l'any 1893 per Simon.

## Taxonomia

L'any 2017, el gènere Ammoxenus tenia sis espècies que viuen a Àfrica.:
* Ammoxenus amphalodes Dippenaar & Meyer, 1980
* Ammoxenus coccineus Simon, 1893 (espècie tipus)
* Ammoxenus daedalus Dippenaar & Meyer, 1980
* Ammoxenus kalaharicus Benoit, 1972
* Ammoxenus pentheri Simon, 1896
* Ammoxenus psammodromus Simon, 1910

## Referències

* ↑ «Ammoxenidae». Natural History Museum Bern. [Consulta: 16 març 2017].

## Enllaços externs

* (anglès) World Spider Catalog: Ammoxenus Simon, 1893 en la família Ammoxenidae +base de dades
# Ammospiza

Ammospiza és un dels gèneres d'ocells, de la família dels passerèl·lidss (Passerellidae).

## Taxonomia

Segons la classificació del Congrés Ornitològic Internacional (versió 13.2, 2023), aquest gènere conté 4 espècies:
* Ammospiza leconteii - sit pardalenc de Le Conte.
* Ammospiza maritima - sit pardalenc costaner.
* Ammospiza nelsoni - sit pardalenc de Nelson.
* Ammospiza caudacuta - sit pardalenc d'aiguamoll.

## Referències

* ↑ «Master Lists – IOC World Bird List v13.2» (en anglès americà). IOC. DOI: 10.14344/ioc.ml.13.2. [Consulta: 22 octubre 2023].
# Riboque

Riboque (forro: Ribɔk) és una localitat de São Tomé i Príncipe, una de les divisions de la ciutat de São Tomé i una de les més poblades. Es troba al districte d'Água Grande, al nord de l'illa de São Tomé. La seva població és de 4.232 (2008 est.).

## Evolució de la població

Població de Riboque (2001-2008) :
| 2001 | 2008 |
| 3.712 | 4.232 |

## Equips de futbol

* Vitória FC

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Roland Garros (desambiguació)

«Roland Garros» té aquests significats:
* Biografia: aviador francès de la Primera Guerra Mundial; vegeu «Roland Garros».
* Esports:
** Torneig de tennis del Grand Slam, que rep el nom de l'aviador; vegeu «Torneig de Roland Garros».
** Estadi de tennis on se celebra el torneig homònim; vegeu «Stade Roland Garros».
* Aviació: aeroport de la ciutat de Saint-Denis, a l'illa de la Reunió, que rep el nom de l'aviador; vegeu «Aeroport Roland Garros».
# Alta Definició Extrema

Alta Definició Extrema, o XHD (per les seves sigles en anglès: eXtreme High Definition), és un terme creat per nvidia i Dell en el CES 2006 per a emfatitzar el fet de jugar amb ordinadors a més resolució que les resolucions habituals d'Alta definició. Va ser creat com a terme promocional del sistema Quad SLI de nvidia i la pantalla 3007WFP de Dell.
Segons nvidia això s'assoleix amb una o dues connexions DVI enllaçades. Aquest major amplada de banda permet a les targetes aconseguir una resolució màxima de 2560 x 1600. Les resolucions 1920 x 1200 i 1680 x 1050 també són classificades com XHD, encara que no compleixen la publicitat 4x1080i (quadruple que 1080i) / 2x1080p (el doble que 1080p) anunciats a la pàgina oficial. Llista de processadors gràfics amb suport DVI dual o doble-dual:
| Processador gràfic | Suport dual-dual-Link-DVI | Suport dual-Link-DVI |
| GeForce 7900 GTX | Sí | |
| GeForce 7900 GT | Sí | |
| GeForce 7600 GT | | Sí |
| GeForce 7800 GTX 512 | | Sí |
| GeForce 7800 GTX | | Sí |
| GeForce 7800 GT | | Sí |
| GeForce 7800 GT Mac Edition | | Sí |
| GeForce 6800 Ultra 512 | | Sí |
| GeForce 6800 Ultra/GT Mac Edition | Sí | |
| GeForce 6600 Mac Edition | | Sí |
| GeForce 6600 LE Mac Edition | | Sí |

## Vegeu també

* Definició Extrema

## Referències

* 1 2 «Extreme HD|NVIDIA» (en anglès). NVIDIA. [Consulta: 25 juny 2019].
* ↑ «['https://www.nvidia.de/object/nzone_xhd_home_de.html xtreme High-Definition (XHD)|NVIDIA]» (en alemany). NVIDIA. [Consulta: 25 juny 2019].

## Enllaços externs

* Pàgina oficial de NVIDIA sobre l'Extreme HD
# Alta Navarra

L'Alta Navarra (en basca Nafarroa Garaia) és el nom que es dona en la literatura basca almenys des del segle xvii a la porció del regne de Navarra que va quedar sota sobirania castellana en 1515 (la part francesa correspon a la Baixa Navarra, en basc Nafarroa Beherea o Baxenabarre).
L'Alta Navarra o "Navarra peninsular" reuneix les antigues merindades de Pamplona, Tudela, Olite, Sangüesa i Estella. La seva capital és Pamplona.
Des de 1982 constitueix la Comunitat Foral de Navarra. L'Euskaltzaindia la considera part cultural d'Euskal Herria, de la qual seria la part meridional.

## Vegeu també

* Baixa Navarra
* Navarra
# Rick McCallum

Richard "Rick" McCallum (23 d'agost de 1952) és un productor de cinema americà nascut a Alemanya conegut principalment per la sèrie The Young Indiana Jones Chronicles i les dues sagues de La guerra de les galàxies.

## Vida personal

La mare de McCallum era la fotògrafa Pat York i el seu pare és l'actor Michael York. El seu avi va ser Roy Alwood McCallum, antic pilot militar. La filla de McCallum, Olivia 'Mousy' McCallum, també treballa en la indústria cinematogràfica.

## Referències

* ↑ Huffington Post Pat York blog, February 2, 2010
* ↑ Apartment-Hunting in New York With Michael and Pat York New York Times, April 15, 1993
* ↑ «Tribute to Tuskegee Airmen: Red Tails Chillicothe News - Chillicothe, MO February 9, 2012». Arxivat de l'original el de desembre 3, 2013. [Consulta: d’agost 13, 2013].
* ↑ «World War II 63rd Army Air Forces Flying Training Detachment, at Douglas, Georgia, Class of 1943-E». Arxivat de l'original el 2013-12-03. [Consulta: 13 agost 2013].
* ↑ Rinzler, J.W., The Making of Star Wars: Revenge of the Sith, Del Rey, April 2, 2005, ISBN 0345431383
* ↑ Mousy McCallum at the Internet Movie Database

## Enllaços externs

* Interview in Czech television 2013 March 23 (anglès)
# Anacarsis

Anacarsis (en llatí Anacharsis, en grec Ἀνάχαρσις) va ser un príncep escita, segon Heròdot fill de Gnur i germà de Sauli, rei dels escites de Tràcia. Segons Llucià de Samòsata era fill de Daucetes.
Va abandonar el seu país per viatjar buscant coneixements i va arribar a Atenes en temps de Soló, quan aquest iniciava les seves mesures legislatives. Es van fer amics i per la seva forma modesta de vida, el seu talent i les seves agudes observacions sobre les institucions gregues, es va atreure una general admiració. La seva fama de savi era tal que alguns fins i tot el van incloure entre els set savis de Grècia. Alguns autors diuen que va rebre la ciutadania atenenca i va ser iniciat als misteris d'Eleusis.
Segons explica Herodot, quan anys després va tornar a Tràcia va morir assassinat per son germà Sauli mentre celebrava les cerimònies i les orgies en honor de Cíbele a Hilea. Diògenes Laerci en canvi dona una versió una mica diferent i diu que el seu germà el va matar durant una cacera. Tant Herodot com Diògenes Laerci diuen que el motiu del crim va ser perquè Anacarsis volia introduir els costums grecs entre els escites.
Se suposa que va escriure un llibre en vers sobre legislació i art de la guerra que no es conserven. Ciceró cita una de les seves cartes, de les que se'n conserven diverses però de dubtosa autenticitat. Diògenes Laerci i Ateneu de Nàucratis han conservat diversos fragments i opinions d'Anacarsis. També el citen Estrabó i Plutarc.

## Referències

* ↑ Anacharsis a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 157
# Alfred Pfaff

Alfred Pfaff (Rödelheim, 16 de juliol de 1926 - Erlenbach am Main, 27 de desembre de 2008), conegut com a Don Alfredo, fou un destacat futbolista de l'Eintracht Frankfurt dels anys 1950.

## Trajectòria

Debutà amb la selecció d'Alemanya Occidental l'any 1953 de la mà de Sepp Herberger. Guanyà la lliga l'any 1959. Es proclamà campió del món el 1954. En total jugà 7 partits i marcà 2 gols amb Alemanya.
Alfred Pfaff va ser un dels capitans honorífics de l'Eintracht Frankfurt.

## Referències

* ↑ «Pfaff, Alfred» (en alemany). kicker.de. [Consulta: 10 març 2012].
* ↑ Alfred Pfaff a National-Football-Teams.com (anglès)
# Alà-ad-Din

Alà-ad-Din és el nom dels següents personatges:
Alà-ad-Din forma part del nom de molts personatges:
* Alà-ad-Din Juwayní, governador i historiador persa
* Ala al-Din Ali Beg, emir d'Eretna a Kayseri
* Ala al-Din Ali ibn Ahmad Djamali, religiós turc
* Ala al-Din Ali ibn Xudja al-Din, màlik gúrida i després sultà
* Ala al-Din Atsiz, sultà gúrida
* Ala al-Din Eretna, sultà
* Ala al-Din Husayn, sultà gúrida
* Ala al-Din Husayn Xah, fundador de la dinastia husainita de Bengala
* Ala al-Din Karba, atabeg ahmadílida de Maragha
* Alaeddin Paixà, príncep i gran visir otomà
* Alâeddin Ali Bey, emir o bei de la dinastia dels karamànides
* Alâeddin Halil Mirza Bey, emir o bei de la dinastia dels karamànides
* Muhammad Shah Khaldji Ala al-Din, sultà de Delhi

## Vegeu també

* Aladí i la llàntia meravellosa
* Alà (nom)

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Alà-ad-Din, tot i que no en fos el nom principal